**Kustamās mantas – pasažieru autobusu Mercedes Benz**

**IZSOLES NOTEIKUMI**

**1. Vispārīgie noteikumi**

1.1. šie noteikumi nosaka kārtību, kādā organizējama Daugavpils Universitātes kustamās mantas – pasažieru autobusa *Mercedes Benz*, turpmāk – transportlīdzeklis/Objekts, pārdošana izsolē.

1.2. izsole tiek organizēta, pamatojoties uz “Publiskās personas mantas atsavināšanas likumu”.

1.3. ar izsoles noteikumiem var iepazīties Daugavpils Universitātē (tekstā – DU), Vienības ielā 13, Daugavpilī, 227.kabinetā, darba dienās no plkst. 08:30 līdz plkst. 16:00, pusdienu pārtraukums 12:00-13:00, iepriekš piesakoties vai elektroniski Daugavpils Universitātes mājas lapā [www.du.lv](http://www.du.lv).

 Apskatīt transportlīdzekli var darba dienās darba laikā, iepriekš saskaņojot laiku ar kontaktpersonu Aleksandru Ratnieku, tālr. 26556647.

1.4. **izsole** – rakstiskā transportlīdzekļa izsole ar augšupejošu soli.

1.5. **Izsoles dalībnieks** - ikviena fiziska vai juridiska persona, kurai saskaņā ar Izsoles noteikumiem un citiem tiesību aktiem ir tiesības pirkt un iegūt īpašumā Izsolē piedāvāto transportlīdzekli un kurš ir iesniedzis Izsoles piedāvājumu un samaksājis nodrošinājuma summu.

1.6. **Izsoles sākumcena** (minimālā cena)- **3500.00 EUR** (trīs tūkstoši pieci simti *euro*), tajā skaitā PVN. Nosolītā cena - visaugstākā nosolītā Izsoles transportlīdzekļa cena, kas Nosolītājam jāsamaksā DU kā transportlīdzekļa pirkuma maksa. Nosolītā cena ietver pievienotās vērtības nodokli. Nosolītājs - Izsoles dalībnieks, kurš par Objektu solījis visaugstāko cenu un ieguvis tiesības pirkt Objektu par Nosolīto cenu.

1.7. Līdz piedāvājumu iesniegšanai, izsoles pretendentiem jāiemaksā DU kontā nodrošinājuma summa 10% apmērā no izsoles sākuma cenas, t.i. **EUR 350.00** (trīs simti piecdesmit *euro* un 00 euro centi). Ja pretendents nav iemaksājis nodrošinājuma naudu, pie izsoles netiek pielaists. Nodrošinājuma summa izsoles pretendentiem, izņemot izsoles uzvarētāju, 5 (piecu) darba dienu laikā tiek atgriezta uz pretendenta norādīto bankas kontu.

Nodrošinājuma maksa ieskaitāma pirms izsoles Daugavpils Universitātes kontā, reģ.Nr. 90000065985, Valsts kasē, konta Nr. LV15TREL9150210000000, ar piezīmi – transportlīdzekļa izsole, nodrošinājuma nauda.

**2. Transportlīdzekļa** **raksturojums un nosacītā cena**

2.1. Izsoles objekts – pasažieru autobuss *Mercedes Benz Sprinter 515*, valsts reģistrācijas Nr. GU7083, izlaiduma gads 2007., degvielas tips – dīzeļdegviela, dzinēja tilpums 2148 cm3, odometra rādījums 396570, tehniskās apskates termiņš beidzies 19.04.2022. autobusa aprīkojums – 19 sēdvietas (ieskaitot vadītāju), plaukti mantām, nolokāmi sēdekļi, roku balsti, regulējama stūre, centrālā atslēga (2 gab), CD atskaņotājs/radio, kondicionieris, autonomā apsilde. Autobusam ir dažādi defekti (autobusu nevar iedarbināt, bojāts dzinējs).

2.2. Transportlīdzekļa nosacītā cena ir EUR 3500.00 (trīs tūkstoši pieci simti *euro*) tajā skaitā PVN, kas arī ir izsoles sākumcena.

2.3. Izsoles kāpuma solis ir EUR 100.00 (viens simts euro).

**3. Piedāvājumu sagatavošana un iesniegšanas kārtība**

3.1. Izsoles dalībniekiem piedāvājumi Izsolei Jāiesniedz līdz **2023.gada 28.aprīļa plkst. 10:00**, Vienības ielā 13, Daugavpilī, LV-5401, 227.kab.

3.2. Katrs izsoles dalībnieks par Objektu ir tiesīgs iesniegt tikai vienu slēgtu aploksni ar piedāvājumu, kurā Objektam var tikt norādīta tikai viena cena (Pieteikuma forma pievienota Izsoles noteikumu Pielikumā Nr.1).

3.3. Iesniedzot izsoles piedāvājumu, izsoles dalībnieks apliecina, ka ir iepazinies ar informāciju, kas ir nepieciešama Izsoles piedāvājuma sagatavošanai un iesniegšanai, un ir informēts par Objekta tehnisko stāvokli.

3.4. Izsoles piedāvājums ir jāsagatavo atbilstoši Izsoles noteikumu prasībām un jāiesniedz vienā, slēgtā aploksnē, vienā eksemplārā. Izsoles dalībniekam Piedāvājums jānoformē tā, lai Piedāvājumā iekļautā informācija nebūtu pieejama līdz Piedāvājuma atvēršanas brīdim. Ja Piedāvājums nav atbilstoši noformēts, atsavinātājs atdod Piedāvājumu tā iesniedzējam un izsoles dalībnieku nereģistrē.

 Uz aploksnes norāda:

“Daugavpils Universitāte, Vienības iela 13, Daugavpils, LV-5401, 227.kab.

**Piedāvājums rakstiskai izsolei Daugavpils Universitātes lietotā pasažieru autobusa *Mercedes Benz* pārdošana izsolē**”

Neatvērt pirms 2023.gada 28.aprīļa plkst. 10:00”

(*Izsoles dalībnieka nosaukums, vien. Reģ.nr. vai vārds un uzvārds, tālruņa numurs un adrese*).

3.5. **Izsoles piedāvājumu iesniegšanas kartība** – piedāvājumu var iesniegt sākot ar Izsoles izsludināšanas dienu.

3.6. Izsoles piedāvājumu iesniedz Izsoles dalībnieks vai tā pārstāvis personīgi vai pa pastu, nodrošinot piedāvājuma iesniegšanu Izsoles noteikumos norādītajā kārtībā un termiņā.

3.7. Saņemtie Izsoles dalībnieku piedāvājumi tiek reģistrēti “Izsoles dalībnieku iesniegto Izsoles piedāvājumu reģistrācijas sarakstā”, piedāvājumu iesniegšanas secībā, norādot Izsoles dalībnieku, iesniegšanas datumu un laiku.

3.8. **Izsoles piedāvājums** - iesniedzot Izsoles piedāvājumu tajā ir jāiekļauj šādi dokumenti:

3.8.1. Pieteikums par dalību Izsolē. Pieteikuma forma dota Izsoles noteikumu Pielikumā Nr.1.

3.8.2. pilnvara, ja Izsoles pieteikumu paraksta pilnvarotā persona (juridiskām personām - uzņēmuma vadītāja ar paraksta tiesībām parakstīta pilnvara, kas apliecina pilnvarotās personas tiesības parakstīt Izsoles piedāvājumu; fiziskām personām - notariāli apstiprināta pilnvara, kas apliecina pilnvarotās personas tiesības parakstīt Izsoles piedāvājumu).

**4. Izsoles norise**

4.1. Izsoles piedāvājumi, kas saņemti pēc Izsoles noteikumos noteiktā termiņa, netiek izskatīti. 4.2. Izsoles piedāvājumu atvēršana vieta un laiks 2023.gada 28.aprīļa, plkst.10:00, Vienības iela 13, Daugavpils, 214.kab.

4.3. Izsoles piedāvājumu atvēršanā ir tiesīgi piedalīties izsoles dalībnieki vai to pilnvaroti pārstāvji, kas iesnieguši piedāvājumus Nolikuma 3.1.punktā norādītajā termiņā.

4.4. Norādītajā rakstiskas izsoles stundā izsoles rīkotājs pārbauda tās dienas pastu, ja 15 minūšu laikā piedāvājumi netiek saņemti, komisija paziņo, ka piedāvājumu pieņemšana ir pabeigta. Pēc šā paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi.

4.5. Izsoles piedāvājumu aploksnes tiek atvērtas Izsoles piedāvājumu saņemšanas kārtībā. Izsoles komisijas loceklis nolasa katra Izsoles dalībnieka Izsoles piedāvājumā norādīto piedāvājuma cenu. Izsoles gaita tiek fiksēta Izsoles piedāvājumu atvēršanas sanāksmes protokolā.

4.6. Izsoles komisija izskata vai Izsoles dalībnieki ir iesnieguši visus Izsoles noteikumos norādītos Izsoles piedāvājuma dokumentus un vai šie dokumenti ir noformēti atbilstoši Izsoles noteikumu un saistošo normatīvo aktu prasībām. Ja Izsoles dalībnieks nav iesniedzis visus Izsoles piedāvājuma dokumentus vai iesniedzis vairākus Izsoles piedāvājumus, Izsoles dalībnieks tiek izslēgts no turpmākās dalības Izsolē.

4.7. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu. Komisija rakstiski lūdz personas, kuras piedāvājušas vienādu augstāko cenu, izteikt rakstiski savus piedāvājumus par iespējami augstāko cenu, un nosaka piedāvājumu iesniegšanas un atvēršanas datumu, laiku, vietu un kārtību.

4.8. No visiem Izsoles noteikumiem atbilstošajiem Izsoles piedāvājumiem par Objektu tiks atlasīts piedāvājums ar Nosolīto visaugstāko cenu.

4.9. Nosolītājs 7 (septiņu) dienu laikā no izsoles dienas samaksā izsoles cenu un paraksta pirkuma līgumu. Iemaksātā nodrošinājuma summa tiek ieskaitīta pirkuma summā. Nokavējot noteikto samaksas termiņu, nosolītājs zaudē samaksāto drošības naudu.

4.10. Īpašuma tiesības uz nosolīto mantu nosolītājs iegūst pēc visas pirkuma maksas samaksas un īpašumtiesības apliecinošo dokumentu noformēšanas.

4.11. Ja nosolītājs noteiktajā laikā nav samaksājis nosolīto cenu, izsoles rīkotājam ir tiesības informēt pircēju, kurš nosolījis nākamo augstāko cenu.

4.12. Ja neviens pircējs nav pārsolījis izsoles sākumcenu vai arī nosolītājs nav samaksājis nosolīto cenu, izsole ar augšupejošu soli atzīstama par nenotikušu. Izsoles komisija tiesīga jebkurā brīdī pārtraukt izsoli, ja konstatē jebkādas nepilnības izsoles dokumentos.

**5. Noslēguma jautājumi**

5.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

5.2. Pretendentiem, kuri neuzvar izsolē, DU nodrošinājuma naudu atmaksā atpakaļ 5 (piecu) darba dienu laikā pēc izsoles uz pretendenta norādīto bankas kontu.

5.3. Ja Izsoles dalībnieks, kurš izsoles rezultātā iegūst tiesības slēgt līgumu par transportlīdzekļa

iegādi, atsakās slēgt līgumu (par atteikšanos noslēgt līgumu tiek uzskatīta līguma nenoslēgšana

noteikumu 4.9.punktā noteiktajā termiņā), viņš zaudē iemaksāto nodrošinājumu un komisija lemj par tālāko Objekta atsavināšanas kārtību.

5.4. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

Pielikums Nr.1.

**Pieteikums dalībai rakstiskā izsolē “Daugavpils Universitātes lietotā pasažieru autobusa *Mercedes Benz* pārdošana izsolē”**

2023.gada\_\_\_\_\_\_\_\_\_\_\_\_\_\_\_\_\_

Izsoles dalībnieka vārds, uzvārds/nosaukums;

personas kods/reģ.Nr.;

adrese/juridiska adrese;

tālruņa numurs;

norēķinu konta numurs kredītiestādē.

1. Iesniedzot šo pieteikumu, piesaku savu dalību Daugavpils Universitātes organizētajā rakstiskajā izsolē “Daugavpils Universitātes lietota pasažieru autobusa *Mercedes Benz Sprinter 515* pārdošana izsolē”.
2. Apliecinu, ka:
	1. uzņemos visu atbildību par izsolei sniegtās informācijas patiesumu;
	2. ir zināms izsoles Objekta tehniskais stāvoklis un to, ka neizvirzīšu Daugavpils Universitātei nekādas pretenzijas par Objekta tehnisko un vizuālo stāvokli vai Objekta trūkumiem izsoles laikā, Objekta saņemšanas laikā, kā arī par Objekta trūkumiem, kas varētu atklāties vēlāk;
	3. izsoles noteikumi ir skaidri un saprotami, un tiem pilnībā piekrītu;
	4. esmu iepazinies ar informāciju, kas nepieciešama izsoles piedāvājuma sagatavošanai un iesniegšanai;
	5. ar citiem izsoles dalībniekiem nav noslēgta vienošanās, kas varētu ietekmēt izsoles gaitu un rezultātus.
3. Piedāvāju pirkt pasažietu autobusu *Mercedes Benz Sprinter 515* par šādu cenu:\_\_\_\_\_\_\_\_\_\_\_\_\_EUR, t.sk. PVN.

Izsoles dalībnieka paraksts/atšifrējums:

Datums, vieta

Pielikums Nr. 2

**Transportlīdzekļa Pirkuma līgums**

Daugavpilī 2023.gada\_\_\_\_\_\_\_\_\_\_\_\_\_\_\_

**Daugavpils Universitāte**, kuru uz Satversmes pamata pārstāv tās rektore Irēna Kokina, turpmāk teksta – **Pārdevējs**, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods/ reģ.Nr., adrese/juridiskā adrese, turpmāk tekstā **Pircējs**, no otras puses,

Pamatojoties uz 2023.gada 28.aprīlī rīkotās izsoles rezultātiem un izsoles noteikumiem, savstarpēji vienojas un noslēdz šo līgumu:

**1.Līguma priekšmets**

1.1. Pārdevējs pārdod, bet Pircējs pērk Pārdevējam piederošo pasažieru autobusu *Mercedes Benz Sprinter 515,* valsts reģistrācijas numurs GU7083, šasijas Nr. WDB9066571S225468, izlaiduma gads 2007., turpmāk tekstā – transportlīdzeklis.

1.2. Transportlīdzeklis ir Pārdevēja īpašums, ko apliecina transporta līdzekļa reģistrācijas apliecība AE0530446.

1.3. Līguma parakstīšanas brīdī Pircējam ir zināms Transportlīdzekļa tehniskais stāvoklis, Pircējs dabā ar to ir iepazinies un pret to šai sakarā viņam nav nekādu pretenziju un arī nākotnē tādas netiks celtas. Pārdevējs nesniedz un neuzņemas nekādas garantijas un saistības par Transportlīdzekļa kvalitāti, darba kārtību un tehnisko stāvokli.

1.4. Īpašuma tiesības uz Transportlīdzekli Pircējam pāriet ar šī Līguma noslēgšanas brīdi un Transportlīdzekļa pārreģistāciju valsts akciju sabiedrībā “Ceļu satiksmes un drošības direkcija” (turpmāk tekstā – CSDD) uz Pircēja vārda.

**2. Samaksas noteikumi**

2.1. Transportlīdzekļa pirkuma summa saskaņā ar izsoles protokolu ir noteikta EUR\_\_\_\_\_\_\_\_.

2.2. Pircējs Līguma 2.1.punktā noteikto summu ir samaksājis Pārdevējam pilnā apmērā līdz šī līguma noslēgšanas brīdim.

2.3. Visus ar Transportlīdzekļa pārreģistrāciju saistītos izdevumus sedz Pircējs.

**3. Pušu tiesības un pienākumi**

3.1. Pārdevējs apņemas:

 3.1.1. veikt visas darbības saistībā ar Transportlīdzekļa pārreģistrēšanu CSDD, nodot Pircējam Transportlīdzekli, tā atslēgas un dokumentāciju (izņemot obligāto civiltiesisko apdrošināšanu).

3.2. Pārdevējs nav atbildīgs, ja pēc šī Līguma noslēgšanas Transportlīdzeklim tiek konstatēti jebkādi defekti (t.sk. apslēpti rtūkumi).

3.3. Pircējs apņemas:

 3.3.1. pieņemt no Pārdevēja Transportlīdzekli, pārreģistrēt Transportlīdzekli savā īpašumā CSDD divu darba dienu laikā no līguma noslēgšanas brīža kā arī ar saviem spēkiem un līdzekļiem izvest to no Pārdevēja teritorijas Līgumā noteiktā kārtībā, ne vēlāk kā piecu dienu laikā pēc līguma noslēgšanas.

**4. Nobeiguma noteikumi**

4.1. Neviena no PUSĒM nav tiesīga nodot savas saistības un tiesības trešajām personām bez otras

PUSES rakstiskas piekrišanas.

4.2. Visus strīdus, kas pusēm varētu rasties saistībā ar šī Līguma izpildi, Puses risina pārrunu ceļā. Gadījumā, ja puses nevar vienoties, strīds tiek risināts LR likumdošanā noteiktajā kārtībā.

4.3. Šis līgums neparedz blakus līgumus, atpakaļpārdevumu vai atpakaļpirkumu.

4.4. Līgums stājas spēkā tā abpusējas parakstīšanas brīdī un darbojas līdz pušu saistību pilnīgai izpildei.

4.5. Līgums ir sastādīts uz divām lapām divos eksemplāros, katrai pusei pa vienam identiskam eksemplāram.

**5. Pušu rekvizīti un paraksti**

**PĀRDEVĒJS PIRCĒJS**

Daugavpils Universitāte

Vienības iela 13, Daugavpils, LV-5401

PVN. Reģ.Nr. LV90000065985

Banka: Valsts kase

Bankas kods: TRELLV22

Konts: LV15TREL9150210000000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rektore I.Kokina